Namiesto z desiatej odštartuje až z trinástej pozície. Brazílčana Felipeho Nasra potrestali stewardi za obmedzenie jazdy Felipeho Massu v sobotňajšej kvalifikácii.
15. nov 2015 o 9:05 TASR
SAO PAOLO. Jazdec Sauberu Felipe Nasr príde o tri miesta na štarte nedeľňajšej Veľkej ceny Brazílie, predposledného podujatia seriálu MS automobilov F1. Informovala o tom agentúra Reuters.
Prečítajte si tiež:
Prečítajte si tiež:Rosberg vyhral kvalifikáciu v Brazíili, Hamilton skončil druhý
Stewardi potrestali domáceho pretekára za obmedzenie jazdy krajana Felipeho Massu. Podľa nich Nasr spomaľoval pilota Williamsu v prvej fáze sobotňajšej kvalifikácie.
Nasr z desiateho miesta na štarte klesne na trináste, Massa vyštartuje z ôsmej pozície.
Čo čaká pretekárov na Veľkej cene Brazílie?
Veľká cena Brazílie v číslach.
Víťazom kvalifikácie sa na okruhu Autodromo Jose Carlos Pace v Sao Paule stal Nemec Nico Rosberg na Mercedese.